H Abarth στη Διεθνή Έκθεση Αυτοκινήτου στο Παρίσι - autoliveris
H Abarth στη Διεθνή Έκθεση Αυτοκινήτου στο Παρίσι
By Διονύσης Λιβέρης | 23/09/2016 0 Comments
Τα αστέρια της έκθεσης, είναι το νέο Abarth 124 spider και το νέο Abarth 595. Το κοινό μπορεί να απολαύσει την νέα ψηφιακή εικονική εμπειρία με το Abarth 124 spider, και να επισκεφτεί το Officine Abarth workshop
Όλα τα μάτια είναι στραμμένα στο “The Scorpionship”, την επίσημη κοινότητα της μάρκας
Το Αγωνιστικό Πρόγραμμα 2017 με τον ερχομό του Abarth 124 spider Rally
Το περίπτερο της μάρκας αποτελεί έκφραση των επιδόσεων, της τεχνογνωσίας και των υψηλών τεχνολογικών αξιών της. Θα φιλοξενήσει και τα αποκλειστικά αξεσουάρ που κατασκευάζονται σε συνεργασία με τη Mopar.
Το περίπτερο της Abarth αποτυπώνει τις αξίες της μάρκας που επικεντρώνονται στις κορυφαίες επιδόσεις, στην τεχνογνωσία που εκφράζεται σε κάθε προϊόν της και στη διαρκή τεχνική αναβάθμιση. Ο αριθμός των φίλων ανά τον κόσμο, που ταυτίζονται με τη φιλοσοφία της μάρκας, συνεχώς ανεβαίνει. Δεν αποτελεί έκπληξη η επιτυχία της επίσημης κοινότητας «The Scorpionship» καθώς και του Abarth Classiche Project, που περιλαμβάνει ολόκληρο τον κόσμο της μάρκας με το σήμα του σκορπιού. Παράλληλα, στην έκθεση θα παρουσιαστεί σε παγκόσμια προβολή το ψηφιακό project “Abarth 124 spider uncovered», ενώ οι επισκέπτες της μπορούν να επισκεφθούν και το Officine Abarth workshop μέσα από μια εμπειρία εικονικής πραγματικότητας. Ένας ειδικά διαμορφωμένος χώρος του περιπτέρου θα είναι αφιερωμένος στο merchandising και στα αποκλειστικά αξεσουάρ που κατασκευάζονται σε συνεργασία με τη Mopar, τη μάρκα αναφοράς για τις υπηρεσίες, την εξυπηρέτηση πελατών, τα γνήσια ανταλλακτικά και αξεσουάρ της FCA.
Τα δύο αυτοκίνητα της έκθεσης εξοπλίζονται με τα πακέτα Visibility (αυτόματοι προβολείς LED, LED φώτα ημέρας, αισθητήρες βροχής, φώτων και παρκαρίσματος) και Sound (ραδιόφωνο με οθόνη αφής 7” με σύστημα ήχου Bose και ενσωματωμένο σύστημα πλοήγησης).
Στο Παρίσι παρουσιάζονται δύο εκδόσεις του μοντέλου, το 595 Competizione και το 595C Turismo. Το πρώτο, σε χρώμα παστέλ κίτρινο Modena, εξοπλίζεται με έναν ισχυρό κινητήρα 1.4 T-jet 180 HP αποδίδοντας τη ροπή των 250 Nm στις 3000 rpm χάρη στην τουρμπίνα Garrett GT 1446. Από την άλλη πλευρά, το 595 Competizione με τους 180HP είναι το αυτοκίνητο για οδηγούς που αναζητούν την αδρεναλίνη της αγωνιστικής οδήγησης σε επίπεδο επιδόσεων και τεχνικών χαρακτηριστικών. Με επιτάχυνση 0-100 σε 6.7″ και ασφαλές φρενάρισμα με το σύστημα πέδησης Brembo με τετραπίστονες αλουμινένιες monoblock δαγκάνες, η απόλαυση του να βρίσκεσαι πίσω από τα bucket «Abarth Corsa της Sabelt» καθίσματα είναι γεγονός.
Δίπλα στο 595 Competizione βρίσκεται και ένα 595C Turismo διπλής-απόχρωσης Scorpione Black Record Grey και σκούρα δερμάτινα καθίσματα. Κάτω από το καπό βρίσκεται ένας κινητήρας 1.4 T-jet με 121 kW και 165 HP εξασφαλίζοντας μέγιστη ταχύτητα 218 km/h. Το convertible μοντέλο επίσης παρουσιάζει καινοτομίες που βελτιώνουν τις επιδόσεις. Το εμπρός μέρος, για παράδειγμα, επανασχεδιάστηκε και τώρα διαθέτει μεγαλύτερη εισαγωγή αέρα η οποία αυξάνει την ψύξη του κινητήρα κατά 18%. Οι μηχανικοί της Abarth εργάστηκαν στον πίσω προφυλακτήρα δημιουργώντας έναν πιο «επιθετικό» διαχύτη. Ειδικά ένθετα προφυλακτήρα έχουν δημιουργηθεί για κάθε επίπεδο εξοπλισμού, σε ματ μαύρο χρώμα για το 595, σε αντιστοιχία με το χρώμα του αμαξώματος στο 595 Turismo και σε σκούρο γκρι στο 595 Competizione. Οι νέες 17» ζάντες αλουμινίου (στάνταρ στο Turismo) είναι 7% ελαφρύτερες και διαθέτουν 50% μεγαλύτερη επιφάνεια ψύξης, έχοντας ως αποτέλεσμα και την ενίσχυση του συστήματος πέδησης.
Το νέο Abarth 595 είναι το μοναδικό αυτοκίνητο στην κατηγορία του με μηχανικό διαφορικό περιορισμένης ολίσθησης (Abarth D.A.M.). Προέρχεται απευθείας από την εμπειρία που αποκτήθηκε με το 695 Biposto και εκμεταλλεύεται στο έπακρο τις δυνατότητες του 595 Competizione βελτιώνοντας την πρόσφυση σε ακραίες συνθήκες. Διασφαλίζει την επαρκή μεταφορά ροπής μεταξύ των εμπρός τροχών όταν και οι δύο έχουν λιγότερη πρόσφυση. Ένα τυπικό παράδειγμα είναι η διαφορετική ταχύτητα στην έξοδο από στροφή, αντιμετωπίζοντας υψηλές πλευρικές δυνάμεις. Ο εξοπλισμός αυτός επιτρέπει στον οδηγό να εξισορροπήσει και να εξαλείψει την υποστροφή. Το Abarth D.A.M. περιέχεται στο νέο πακέτο Performance – που διατίθενται στο νέο Abarth 595 Competizione μόνο με χειροκίνητο κιβώτιο ταχυτήτων – και περιλαμβάνει 17″ ζάντες Supersport και καθίσματα Sabelt με δέρμα/Alcantara® με ανθρακονημάτινο κέλυφος και έξτρα πακέτο εξατομίκευσης.
Στον βασικό εξοπλισμό περιλαμβάνεται το ραδιόφωνο UconnectTM 5″ με οθόνη αφής και υπηρεσίες Uconnect. Για πρώτη φορά εμφανίζεται στην γκάμα το UconnectTM 7″ HD, μια γρήγορη πλατφόρμα με οθόνη υψηλής ευκρίνειας και πλοήγηση. Το σύστημα Uconnect 7″ HD διατίθεται και με Abarth Telemetry για μέτρηση οδηγικών επιδόσεων με προφορτωμένη χαρτογράφηση πιστών με σκοπό τη μελέτη του στυλ οδήγησης και την βελτίωσή του. Τα αποτελέσματα και η πρόοδος του κάθε οδηγού μπορούν φυσικά να μοιραστούν στις σχετικές σελίδες κοινωνικής δικτύωσης. Κατόπιν παραγγελίας θα είναι διαθέσιμα και τα λογισμικά Apple CarPlay και Google Android Auto, επιτρέποντας γρήγορη και εύκολη πρόσβαση σε όλες τις λειτουργίες και στο περιεχόμενο του smartphone μέσω της οθόνης αφής των νέων Abarth 595. Τέλος, την εμφάνισή του στο νέο Abarth 595 κάνει και το εκλεπτυσμένο και ισχυρό σύστημα BeatsAudioTM με επτά ηχεία, το οποίο θα κερδίσει ακόμα και τους πιο απαιτητικούς λάτρεις της μουσικής.
Κατά τη διάρκεια της έκθεσης στο Παρίσι θα αποκαλυφθεί το ψηφιακό συναρπαστικό project «Abarth 124 spider Uncovered», το οποίο είναι αφιερωμένο στο νέο roadster με το σήμα του σκορπιού. Το project περιλαμβάνει τεχνικό και συναισθηματικό περιεχόμενο σε μορφή αφήγησης, προσφέροντας στους χρήστες μια συναρπαστική εμπειρία. Οι χρήστες θα ανακαλύψουν νέα μονοπάτια μέσα από την επιλογή του περιεχομένου από το οποίο μπορούν να εμπνευστούν για να γνωρίσουν νέες λεπτομέρειες και δυνατότητες αυτού του αυτοκινήτου, που είναι μοναδικό στο είδος του. Η ακολουθία των αφηγήσεων δημιουργεί ενότητες που μετατρέπουν το project σε ένα ημερολόγιο του Abarth 124 spider. Το «Abarth 124 spider uncovered» θα παρουσιαστεί και στην ειδική σελίδα του μοντέλου στην ιστοσελίδα της Abarth. Επιπλέον, η εμπειρία θα μοιραστεί στα επίσημα κανάλια κοινωνικής δικτύωσης της μάρκας ώστε να γίνει γνωστό σε όσους περισσότερους χρήστες είναι δυνατόν.
Το 2016 είναι μια χρονιά που περιέχει πολλά προϊοντικά νέα, περιεχόμενο multimedia και ευκαιρίες κοινωνικής δικτύωσης. Ένα τέτοιο παράδειγμα είναι και «The Scorpionship», η μόνη επίσημη κοινότητα της Abarth που είναι αφιερωμένη στους ιδιοκτήτες, τους συλλέκτες, τα μέλη του Abarth club και τους οπαδούς, και ξεκίνησε την 1η Μαρτίου. Καθένας μπορεί να εγγραφεί, συμπληρώνοντας την ειδική φόρμα που θα βρει στην ιστοσελίδα scorpionship.abarth.com. Τα μέλη της, σχεδόν 50.000 άτομα, έχουν πρόσβαση σε πολλά συναρπαστικά προνόμια, προσφορές και ευκαιρίες παρακολούθησης αγώνων, καθώς και προσκλήσεις για συναντήσεις φίλων. Επιπλέον, τα μέλη του «The Scorpionship» μπορούν να βιώσουν μια πρώτη εμπειρία του “Abarth 124 spider Uncovered”.
Οι αγωνιστικές δραστηριότητες της Abarth θα συνεχιστούν με το Selenia Trophy αφιερωμένο στο Abarth 595 OT και στο 695 Assetto Corse
Related ItemsAbarthAbarth 695 Assetto Corse EvoluzioneAbarth Selenia TrophyMondial de l’Automobile
← Previous Story BENTLEY BENTAYGA DIESEL: Άνεση και πολυτέλεια
Next Story → Η TEOREN MOTORS δίπλα στον ερασιτεχνικό αθλητισμό